*Jules Verne ATV* sa približuje k Medzinárodnej vesmírnej stanici
**Automated Transfer Vehicle** alebo tiež **ATV** (z angličtiny *automatický transportný prostriedok*) bola nákladná kozmická loď postavená a prevádzkovaná Európskou kozmickou agentúrou určená na zásobovanie kozmickej stanice ISS.

Technický opis
--------------

Kozmická loď ATV má celkovú dĺžku 10.8 m a maximálny priemer 4.5 metra, jej maximálna prázdna hmotnosť (bez nákladu a paliva) je 9 800 kg, s nákladom a palivom je to vyše 20 000 kg. ATV sa skladá z dvoch základných častí. Ide o služobný modul (prístrojová sekcia neskôr použitá ako základ servisného modulu kozmickej lode Orion), ktorý obsahuje nevyhnutné riadiace, pohonné a elektronické systémy, a integrovaný nákladný modul, v ktorom je uložený dopravovaný náklad o maximálnej hmotnosti 7 700 kg. Na povrchu služobného modulu sú umiestnené 4 rozkladacie solárne panely o maximálnom rozpätí 22.3 metra a výone (3 800 W), 40 Ah batérie, palivové nádrže, štyri trysky motorov R-4D (490 N) a 28 motorčekov riadenia polohy, orientácie a brzdenia (220 N).

  

Lode sú vypúšťané z kozmodrómu Kourou pomocou rakiet Ariane 5 a automaticky sa pripájajú na dokovací port modulu Zvezda.

Bočný pohľad na ATV

Zoznam vypustených a plánovaných ATV
------------------------------------

ESA plánuje vyslať k ISS do roku 2015 celkovo 5 nákladných lodí ATV. Lode sú nazvané po významných európskych vedcoch a umelcoch.

### Vypustené lode

* *ATV-1 Jules Verne* – štart pôvodne plánovaný v máji 2007, po odkladoch štart prebehol 9. marca 2008 o 04:03 UTC, úspešné spojenie so stanicou ISS 3. apríla 2008, odpojenie od nej prebehlo 5. septembra 2008, 29. septembra bola ATV navedená do hustých vrstiev atmosféry nad južným Pacifikom
* *ATV-2 Johannes Kepler* – štart prebehol 16. februára 2011, spojenie s ISS sa uskutočnilo 24. februára 2011, zánik nad Pacifikom 21. júna 2011
* *ATV-3 Edoardo Amaldi* – štart sa uskutočnil 23. marca 2012, spojenie s ISS prebehlo 28. marca 2012, zánik v atmosfére 3. októbra 2012
* *ATV-4 Albert Einstein* – k štartu došlo 5. júna 2013, spojenie s ISS 15. júna 2013
* ATV-5 *Georges Lemaître - február 2014*

Ďalší vývoj ATV
---------------

Astronauti vnútri lode *ATV Jules Verne*
Aj keď ministerská konferencia v decembri 2005 v Berlíne neschválila žiadny program ďalšieho vývoja ATV, podrobné štúdie existujú a ESA sa k nim môže vrátiť. V roku 2008 by mali zástupcovia členských ktajín rozhodnúť o projektoch a výdajoch súvisiacich s ISS na ďalšie štvorročné obdobie. Ak by sa dovtedy ATV osvedčilo ako spoľahlivý dopravný prostriedok, mohlo by dôjsť k jeho ďalšiemu využitiu ako :

* LCR (*Large Cargo Return* – prostriedok pre návrat veľkých nákladov)
* CTV (*Crew Transport Vehicle* – pilotovaný transportný prostriedok)

Referencie
----------

1. ↑  ESA. *Automated*
Transfer Vehicle, dokument EUC-ESA-FSH-003 *[online]. esamultimedia.esa.int, [cit. 2022-03-06]. Dostupné online. (po anglicky)*
2. ↑  Arienespace
3. ↑  Európska kozmická agentúra
4. ↑  Projekty ESA

Iné projekty
------------

Commons
* Spolupracuj na Commons Commons ponúka multimediálne súbory na tému **Automated Transfer Vehicle**

Externé odkazy
--------------


|  |  |
| --- | --- |
| Portal | Kozmonautický portál |

* ESA: stránka projektu ATV (po anglicky)
* Štart prvej lode ATV Jules Verne
* Pripojenie prvej lode ATV k ISS

| * z
* d
* u
 Medzinárodná vesmírna stanica |
| --- |
| Komponenty | 

|  |  |
| --- | --- |
| Moduly | Ruský segment: Zaria • Zvezda • Pirs • Poisk • Rassvet  Americký segment: BEAM •  Unity • Destiny • Quest • Harmony • Columbus • Kibó • Tranquility • Cupola • Leonardo |
| Konštrukcie | Integrated Truss Structure • Canadarm2 • ExPRESS Logistics Carrier |

 |  |
| Lode | 

|  |  |
| --- | --- |
| Pilotované | Aktívne: Sojuz • Crew Dragon • Vyradené: Space Shuttle |
| Bezpilotné | Aktívne: Progress • Cygnus • HTV • Vyradené: ATV • Dragon |

 |
| Lety, posádky | Bezpilotné lety • Pilotované lety • Posádka na stanici (Základné posádky • Návštevné posádky) • Výstupy do vesmíru |